Regelgrundlag (http://www.au.dk/om/organisation/index/0-styrelse-administration/01/):

* Universitetsloven (nr. 367 af 25. marts 2013)
* Vedtægt for Aarhus Universitet af 22. februar 2011

**Rektor**

**Universitetsloven § 14, § 18, § 18 a (uddrag) samt Vedtægten § 32 (uddrag)**

* Universitetets daglige ledelse varetages af rektor inden for de rammer, som bestyrelsen har fastsat. Den øvrige ledelse varetager sine opgaver efter bemyndigelse fra rektor.
* Rektor kan pålægge medarbejdere at løse bestemte opgaver. Det videnskabelige personale har forskningsfrihed og forsker frit inden for universitetets forskningsstrategiske rammer i den tid, hvor de ikke er pålagt opgaver. Universitetets forskningsstrategiske rammer dækker hele universitetets profil. Det videnskabelige personale må ikke over længere tid pålægges opgaver i hele deres arbejdstid, således at de reelt fratages deres forskningsfrihed.
* Rektor fastsætter regler om disciplinære foranstaltninger over for de studerende.
* Rektor tegner universitetet med undtagelse af dispositioner over fast ejendom, og træffer afgørelse i alle sager (med undtagelse af der, hvor kompetencen eksplicit er lagt ved andre organer).
* Rektor skal godkende alle eksterne samarbejder, der forpligter universitetet.
* Rektor kan i særlige tilfælde opløse (…) studienævn. Rektor kan endvidere i særlige tilfælde overtage (…) studienævnets opgaver.
* Rektor nedsætter et eller flere studienævn, herunder for at sikre de studerendes og de videnskabelige medarbejderes medbestemmelse på og medinddragelse i uddannelse og undervisning.
* Rektor nedsætter meritankenævn (OBS på AU delegeret til dekanen!)
* Rektor har til opgave at sikre kvaliteten af universitetets uddannelse, undervisning, forskning og videnudveksling.
* *R*ektor bemyndiger øvrige ledere til hver inden for deres område at handle på rektors vegne. Rektor kan endvidere bemyndige andre ansatte til på særlige områder at handle på rektors vegne. Rektor kan i særlige tilfælde pålægge en heltidsansat videnskabelig medarbejder at fungere midlertidigt i en lederstilling.
* Rektor kan oprette rådgivende udvalg. Rektor kan anmode (…) studienævn (…) om at drøfte og afgive udtalelse om emner af betydning for universitetet.
* Rektor udarbejder en standardforretningsorden til brug for akademiske råd, studienævn m.fl.

**Dekan**

**Vedtægten § 37 (uddrag)**

* Efter bemyndigelse fra rektor repræsenterer dekanen hovedområdet udadtil og varetager ledelsen af hovedområdet.
* Dekanen har herunder, efter bemyndigelse fra rektor og inden for rammerne af samarbejdet i universitetsledelsen, til opgave at:
  + - * Være hovedansvarlig for hovedområdets økonomi og varetage hovedområdets overordnede personaleledelse.
      * Sikre sammenhæng mellem, kvaliteten af og tværgående kvalitetsudvikling af hovedområdets uddannelse, undervisning, forskning og viden­udveksling.
      * Nedsætte studienævn og godkende formænd og næstformænd for studienævn.
      * Udpege og afsætte studieledere efter indstilling fra studienævnene.
      * Godkende studieordninger efter forslag fra studienævnet.

**Institutleder**

**Vedtægten § 40 (uddrag)**

* Institutlederen repræsenterer instituttet udadtil og varetager efter bemyndigelse fra rektor og dekan instituttets faglige, økonomiske og personalemæssige ledelse.
* Institutlederen planlægger og fordeler instituttets arbejdsopgaver og kan pålægge medarbejdere at løse bestemte opgaver. Det videnskabelige personale har forskningsfrihed og forsker frit inden for universitetets forskningsstrategiske rammer i den tid, hvor de ikke er pålagt opgaver. Universitetets forskningsstrategiske rammer dækker hele universitetets profil. Det videnskabelige personale må ikke over længere tid pålægges opgaver i hele deres arbejdstid, således at de reelt fratages deres forskningsfrihed.
* Institutlederen sikrer kvalitet, sammenhæng og udvikling i instituttets uddannelse, undervisning, forskning og videnudveksling.
* Institutlederen skal med inddragelse af studienævn og studieleder følge op på evaluering af uddannelse og undervisning.

**Studieleder**

**Universitetsloven § 18 (uddrag) og Vedtægten § 43 (uddrag)**

* Dekanen fastlægger studieledernes ansvarsområder i relation til studienævnsstrukturen.
* Studielederen har til opgave i samarbejde med studienævnet at forestå den praktiske tilrettelæggelse af undervisning og af prøver og anden bedømmelse, der indgår i eksamen.
* Studielederen godkender opgaveformulering og afleveringstidspunkt for kandidatspecialet samt i tilknytning hertil en plan for vejledningen af den studerende.

**Studienævn**

**Universitetsloven § 18 (uddrag)**

* Studienævnet har til opgave at sikre tilrettelæggelse, gennemførelse og udvikling af uddannelse og undervisning, herunder

1. at kvalitetssikre og kvalitetsudvikle uddannelse og undervisning og påse opfølgning af uddannelses- og undervisningsevalueringer,
2. at udarbejde forslag til studieordning og ændringer heri,
3. at godkende plan for tilrettelæggelse af undervisning og af prøver og anden bedømmelse, der indgår i eksamen,
4. at godkende ansøgninger om merit, herunder forhåndsmerit, og om dispensation, og
5. at udtale sig inden for sit område i alle sager af betydning for uddannelse og undervisning og drøfte forhold om uddannelse og undervisning, som rektor forelægger.

* Har til opgave i samarbejde med studieleder at forestå den praktiske tilrettelæggelse af undervisning og af prøver og anden bedømmelse, der indgår i eksamen.